**INEP Plus**

**Εισαγωγή στην Επιστημονικά Τεκμηριωμένη Πρόληψη (INEP)**

**Μεικτό (δια ζώσης και διαδικτυακό) Εκπαιδευτικό πρόγραμμα**

**Ιανουάριος 2022 – Απρίλιος 2022**

**Εκπαιδευτές:**

Ναταλία Ζαχαρτζή, Κοινωνική Λειτουργός MSc, Επιστημονικά Υπεύθυνη Κέντρων Πρόληψης ΣΕΙΡΙΟΣ, Συντονίστρια ISSUP Ελλάδος

Στέλιος Γκιουζέπας, Κλινικός Ψυχολόγος, MSc, Επιστημονικά Υπεύθυνος Προγράμματος ΑΡΓΩ

Ιουλία Μπάφη, Ψυχολόγος MSc, Υπεύθυνη Τομέα Μείωσης της Ζήτησης Εθνικό Κέντρο Τεκμηρίωσης και Πληροφόρησης για τα Ναρκωτικά (ΕΚΤΕΠΝ)
ΕΡΕΥΝΗΤΙΚΟ ΠΑΝΕΠΙΣΤΗΜΙΑΚΟ ΙΝΣΤΙΤΟΥΤΟ ΨΥΧΙΚΗΣ ΥΓΙΕΙΝΗΣ, ΝΕΥΡΟΕΠΙΣΤΗΜΩΝ ΚΑΙ ΙΑΤΡΙΚΗΣ ΑΚΡΙΒΕΙΑΣ ‘ΚΩΣΤΑΣ ΣΤΕΦΑΝΗΣ’ (ΕΠΙΨΥ)

Με την υποστήριξη του ISSUP Global

**INEP Plus**

1. Το πρόγραμμα αποτελεί την εισαγωγή στην Επιστημονικά Τεκμηριωμένη Πρόληψη και απευθύνεται σε μη έχοντες προηγούμενη εμπειρία στο πεδίο της πρόληψης π.χ. σε νέους συναδέλφους που εργάζονται στο πεδίο της πρόληψης, σε συναδέλφους που εργάζονται στον τομέα της θεραπείας και επιθυμούν να αποκτήσουν γνώσεις αναφορικά με τον πρώτο πυλώνα του τομέα των εξαρτήσεων, σε άτομα που εργάζονται στο πεδίο και ο τομέας αυτός άπτεται των ενδιαφερόντων τους, σε φοιτητές συναφών αντικειμένων, εκπαιδευτικούς κα.
2. Το υλικό του INEP+ δημιουργήθηκε από το Charles University στην Πράγα και αποτελεί μια πρώτη εισαγωγή στην επιστήμη της Πρόληψης. Συστήνουμε, αν θέλετε να ακολουθήσετε εργασία στον τομέα της πρόληψης, μετά την ολοκλήρωση αυτού του προγράμματος να αναζητήσετε περαιτέρω εκπαίδευση σε πιο εξειδικευμένα επιστημονικά εγχειρίδια όπως το Παγκόσμιο Εγχειρίδιο (<https://www.issup.net/training/universal-prevention-curriculum>) και το Ευρωπαϊκό Εγχειρίδιο για την Πρόληψη των Εξαρτήσεων (<https://asap-training.eu/>). Η επιστήμη της πρόληψης προϋποθέτει την ανάπτυξη νέων δεξιοτήτων, ικανοτήτων, γνώσεων και κατανόησης που διαφέρουν από εκείνα που έχουν οι εργαζόμενοι σε θεραπευτικά προγράμματα ή σε άλλα πεδία σχετιζόμενα με τις εξαρτήσεις. Το εκπαιδευτικό πρόγραμμα θα εισάγει όλα τα παραπάνω, χωρίς αυτό να σημαίνει ότι με την ολοκλήρωσή του ο εκπαιδευόμενος θεωρείται ειδικός σε θέματα πρόληψης.
3. Μέσω της εκπαίδευσης οι συμμετέχοντες θα έχουν τη δυνατότητα να μάθουν, να μοιραστούν και να θέσουν σημαντικές ερωτήσεις ώστε να διασφαλιστεί η καλύτερη κατανόηση και αφομοίωση σύνθετων εννοιών και πληροφοριών. Ταυτόχρονα σκοπός είναι να μπορέσουν να εφαρμόσουν, με τον καλύτερο δυνατό τρόπο και όπου αυτό είναι εφικτό, τις γνώσεις και τις δεξιότητες που θα αποκομίσουν από το πρόγραμμα.
4. Οι συμμετέχοντες θα είναι έως **20 άτομα** και θα τηρηθεί **σειρά προτεραιότητας**. Το εκπαιδευτικό πρόγραμμα θα διεξάγεται **κάθε Δευτέρα** από τις **24 Ιανουαρίου 2022** έως και τις **18 Απριλίου 2022** (*πλην της Καθαράς Δευτέρας 7 Μαρτίου 2022*)
από τις **10:00** έως και τις **14.00**.
5. Η πρώτη συνάντηση θα πραγματοποιηθεί διαδικτυακά μέσω της πλατφόρμας ZOOM. Εφόσον οι επιδημιολογικές συνθήκες το επιτρέψουν, οι συναντήσεις θα συνεχίσουν δια ζώσης και θα πραγματοποιούνται στο χώρο του Προγράμματος Εναλλακτικής Θεραπείας Εξαρτημένων Ατόμων «ΑΡΓΩ» που βρίσκεται στο χώρο του Ψυχιατρικού Νοσοκομείου Θεσσαλονίκης.
6. Η εκπαίδευση περιλαμβάνει εισηγήσεις, βιωματικά εργαστήρια, συζητήσεις σε διαδικτυακά δωμάτια και παροχή εκπαιδευτικού υλικού για ασύγχρονη εκπαίδευση, ενώ για κάθε ενότητα οι συμμετέχοντες θα χρειαστεί να συμπληρώνουν τεστ αξιολόγησης των γνώσεων που απέκτησαν. Η αξιολόγηση θα γίνεται στη διαδικτυακή πλατφόρμα του Charles University, με συγκεκριμένη διαδικασία και κωδικούς που θα δοθούν στους συμμετέχοντες από τους εκπαιδευτές στην πρώτη συνάντηση. Ταυτόχρονα θα πρέπει να συμπληρώσουν ένα τεστ αξιολόγησης πριν την έναρξη και ένα μετά το τέλος της εκπαίδευσης.
7. Για την εκπαίδευση θα δοθεί πιστοποιητικό παρακολούθησης. Προϋπόθεση αποτελεί η παρακολούθηση τουλάχιστον 10 από τις 12 εκπαιδευτικές συναντήσεις και η εγγραφή σας στην πλατφόρμα <https://www.issup.net/> επιλέγοντας *National Chapters/ISSUP GREECE/ Apply to become a member* και συμπληρώνοντας την αντίστοιχη φόρμα. Το πιστοποιητικό θα δοθεί από το ISSUP Global /CUNI. Εκπαιδευτικές μονάδες από το Charles University μπορούν να αποκτήσουν όσοι ολοκληρώσουν το πρόγραμμα με επιτυχία.
8. Το εκπαιδευτικό θα πραγματοποιηθεί ως επί το πλείστον στην Ελληνική γλώσσα, παρόλα αυτά οι συμμετέχοντες θα πρέπει να έχουν πολύ καλή γνώση της Αγγλικής Γλώσσας καθώς το εκπαιδευτικό υλικό και οι αξιολογήσεις είναι στα Αγγλικά.
9. Η συμμετοχή στο εκπαιδευτικό πρόγραμμα είναι ΔΩΡΕΑΝ. Οι αιτήσεις αποστέλλονται στην ηλεκτρονική διεύθυνση issup.greece@gmail.com. Για οποιαδήποτε αλλαγή παρακαλούμε ενημερώστε μας με mail εγκαίρως ώστε να μπορέσουμε να παρέχουμε τη δυνατότητα εκπαίδευσης σε κάποιον άλλο συνάδελφο.
10. Για οποιαδήποτε πληροφορία ή διευκρίνιση μπορείτε να επικοινωνήσετε μαζί μας στο issup.greece@gmail.com ή στο 2310860781.

Για την ISSUP Greece

Ναταλία Ζαχαρτζή

Στέλιος Γκιουζέπας

Ιουλία Μπάφη

ΑΙΤΗΣΗ ΣΥΜΜΕΤΟΧΗΣ ΣΕ ΕΚΠΑΙΔΕΥΤΙΚΟ

ΟΝΟΜΑ: ………………………………………………………………………………………………………………………………….

ΕΠΩΝΥΜΟ: ………………………………………………………………………………………………………………………………

ΦΟΡΕΑΣ ΕΡΓΑΣΙΑΣ: …………………………………………………………………………………………………………………..

ΕΙΔΙΚΟΤΗΤΑ: …………………………………………………………………………………………………………………………….

ΕΤΗ ΠΡΟΥΠΗΡΕΣΙΑΣ ΣΤΟ ΠΕΔΙΟ ΤΩΝ ΕΞΑΡΤΗΣΕΩΝ: ………………………………………………………………...

ΤΗΛΕΦΩΝΟ ΕΠΙΚΟΙΝΩΝΙΑΣ: …………………………………………………………………………………………………….

ΥΠΟΓΡΑΦΗ ΥΠΕΥΘΥΝΟΥ ΦΟΡΕΑ ΥΠΟΓΡΑΦΗ ΑΙΤΟΥΝΤΑ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ονοματεπώνυμο Ονοματεπώνυμο

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_